**ÁLTALÁNOS INDOKOLÁS**

Sióagárd Község Önkormányzata képviselő-testületének a szociális ellátások helyi szabályozásáról szóló 5/2015. (III.1.) önkormányzati rendeletmódosításáról

szóló …../2019 (XII.12.) rendelet-tervezethez

A jogalkotásról szóló 2010. évi CXXX. törvény 18. §-ában foglaltak szerint eljárva a szociális ellátások helyi szabályozásáról szóló rendelet-tervezetet az alábbiak szerint indokolom:

A rendelet meghozatalára a Magyar Államkincstár felhívása alapján kerül sor.

**Részletes indokolás:**

**1.§-hoz: A települési támogatás maximális összegével egészül ki a rendelet**

**2.§-hoz:Módosul a támogatási jogosultság feltétele**

**3.§-hoz: Módosul a támogatási jogosultság feltétele**

**4.§-hoz: A gyógyszerkiadások viselésére adható maximális összeget tartalmazza a rendelet**

**5.§-hoz: A rendkívüli települési támogatás maximális összegével egészül ki a rendelet**

**HATÁSVIZSGÁLAT**

Sióagárd Község Önkormányzata képviselő-testületének a szociális ellátások helyi szabályozásáról szóló 5/2015. (III.1.) önkormányzati rendeletmódosításáról

szóló …../2019 (XII.12.) rendelet-tervezethez

**Társadalmi, gazdasági, költségvetési hatása:** nem releváns

**Környezeti és egészségügyi következmények:** nem releváns

**Adminisztratív terheket befolyásoló hatása:** nincs

**A jogszabály megalkotásának szükségessége:** Támogatás

**A jogalkotás elmaradásának következményei:** kötelező

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak.

Sióagárd, 2019. december 11.

 dr. Herczig Hajnalka

 jegyző

Sióagárd Község Önkormányzata képviselő-testületének a szociális ellátások helyi szabályozásáról szóló 5/2015. (III.1.) önkormányzati rendeletmódosításáról

szóló …../2019 (XII.12.) rendelet-tervezethez

Sióagárd Község Önkormányzata Képviselő-testülete az Alaptörvény 32.cikk (2) bekezdésben meghatározott eredeti jogalkotói hatáskörében, az Alaptörvény 32.cikk (1) bekezdésének a) pontjában és Magyarország helyi önkormányzatairól szóló 2011.évi CLXXXIX.törvény 13.§ (1) bekezdés 8a. pontjában meghatározott feladatkörében eljárva, a szociális igazgatásról és a szociális ellátásokról szóló 1993.évi III.törvény 25.§ (3) bekezdése b) pontjában és 26.§-ában kapott felhatalmazás alapján, a szociális ellátások helyi szabályairól a következőket rendeli el:

**1.§**

A R. 11.§ (1) bekezdése azzal egészül ki, hogy *„(…)amelynek maximális összege 150.000 Forint.”*

**2.§**

A R. 11.§ (3) bekezdése helyébe a következő rendelkezés lép.

„*Települési támogatásra jogosult az a személy (családban élő és egyedül élő esetén egyaránt), akinek jövedelme a minimálbér mindenkori összegét nem haladja meg.”*

**3.§**

A R.11.§ (3) bekezdés első mondatának helyébe a következő rendelkezés lép.

*„Különös méltánylást érdemlő esetben települési támogatás nyújtható annak a kérelmezőnek is, akinek családjában vagy egyedül élő esetén az egy főre jutó jövedelem meghaladja a mindenki minimálbér összegét.”*

**4.§**

A R.11.§ (9) bekezdése azzal egészül ki, hogy *„(…)amelynek maximális értéke 150.000 Forint.”*

**5.§**

A R.12.§ (1) bekezdése azzal egészül ki, hogy *„(…)amelynek maximális összege 150.000 Forint.”*

Jelen rendelet a kihirdetés másnapján lép hatályba.

Sióagárd, 2019. december 11.

 Gerő Attila dr. Herczig Hajnalka

 *polgármester jegyző*

A kihirdetés napja: 2019. december 11.

 **Dr. Deákné Dr. Solymár Anna Virág**

**aljegyző**